S-702/2020

Dómur

Mál þetta, sem þingfest var og dómtekið fimmtudaginn 3. desember sl., er höfðað með ákæru lögreglustjórans á Suðurlandi þann 3. nóvember sl., á hendur B-kk-þgf I-kk-þgf A-kk-þgf, [...], fyrir umferðar og fíkniefnalagabrot með því að hafa, aðfaranótt þriðjudagsins 16. júní 2020, ekið bifreiðinni [...] vestur Suðurlandsveg við Ingólfsfjall sviptur ökuréttindum og óhæfur til að stjórna bifreiðinni örugglega vegna áhrifa amfetamíns (240 ng/ml í blóði) og tetrahýdrókannabínóls (3,3 ng/ml í blóði) og fyrir að hafa umrætt sinn haft í vörslu sinni 8,31 g af maríhúana er lögregla fann við leit í bifreiðinni.

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr, 1. mgr. 95. gr. sömu laga og 2. gr., sbr. 5. og 6. gr. laga um ávana og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta sviptingu ökuréttar frá 11.4.2023 að telja samkvæmt 99. og 101. gr. umferðarlaga nr. 77, 2019, og til að sæta upptöku á framangreindum fíkniefnum (efnaskrá lögreglu nr. 43878) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001 og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru þann 25. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrisvar sinnum áður sætt refsingu. Þann 4. maí 2018 var ákærða gerð sekt meðal annars vegna aksturs undir áhrifum fíkniefna og hann jafnframt sviptur ökurétti tímabundið. Þann 11. október 2019 var ákærða gerð sekt vegna ölvunaraksturs og hann jafnframt sviptur ökurétti í þrjú ár og sex mánuði, frá þeim degi að telja. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, skal ákærði jafnframt greiða 120.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 10 daga. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 166.386 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, B-kk-nf I-kk-nf A-kk-nf, sæti fangelsi í 30 daga.

Ákærði greiði jafnframt 120.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 10 daga.

Ákærði er sviptur ökurétti ævilangt.

Gerð eru upptæk 8,31 g af maríhúana, sbr. efnaskrá lögreglu nr. 43878.

Ákærði greiði allan sakarkostnað, 166.386 krónur.

S-kvk-nf I-kvk-nf.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði þrisvar sinnum áður sætt refsingu. Þann 4. maí 2018 var ákærða gerð sekt meðal annars vegna aksturs undir áhrifum fíkniefna og hann jafnframt sviptur ökurétti tímabundið. Þann 11. október 2019 var ákærða gerð sekt vegna ölvunaraksturs og hann jafnframt sviptur ökurétti í þrjú ár og sex mánuði, frá þeim degi að telja. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 30 daga. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, skal ákærði jafnframt greiða 120.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 10 daga. Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 166.386 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

Ákærði, B-kk-nf I-kk-nf A-kk-nf, sæti fangelsi í 30 daga.

Ákærði greiði jafnframt 120.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 10 daga.

Ákærði er sviptur ökurétti ævilangt.

Gerð eru upptæk 8,31 g af maríhúana, sbr. efnaskrá lögreglu nr. 43878.

Ákærði greiði allan sakarkostnað, 166.386 krónur.

S-kvk-nf I-kvk-nf.